શહેરમાં 46 હજાર પ્રોપર્ટી માલિકો છે. ચોરસ મીટરના 55થી 60 રૂપિયા મિલકત વેરો વસુલવાનો હોય છે. એ ઉપરાંત પાણી, ગટર, સફાઈ, શિક્ષણ વેરો પણ વસુલવામાં આવતો હોય છે. પ્રત્યેક મિલકત ધારક પાસેથી વાર્ષિક સરેરાશ 3 હજાર રૂપિયા વસુલવામાં આવે તો પણ નગરપાલિકાને 31મી માર્ચ સુધીમાં 13.80 કરોડ રૂપિયા આવક થાય. જોકે, નગરપાલિકા માત્ર 7થી 8 કરોડ જ રૂપિયા વસુલી શકતી હોય છે. ગત વર્ષે નોટબંધી હતી અને રદ થયેલી નોટોથી સરકારી લેણા ભરપાઈ કરવાની છૂટ અપાઈ હતી, જેથી 11.5 કરોડ રૂપિયા જેટલી વસુલાત થઈ હતી. જોકે, વર્ષ 2015-16માં પણ 10.75 કરોડ રૂપિયા વસુલાયા હતા. સૂત્રોએ કહ્યું હતું કે, એક બાજુ મંદી છે અને ઉપરથી માર્ચ મહિનામાં જ ઓન લાઈન વેરા ભરવાની ટ્રેનિંગ શરૂ કરી દેવાઈ હતી, જેથી 12 માર્ચથી વેરા વસુલવાની કામગીરી જ બંધ પડી ગઈ હતી. જેના કારણે ઘટાડો નોંધાયો છે.